บีทีเอสเร่งล้างขาดทุนสะสม
บีทีเอสเร่งล้างขาดทุนสะสม เพื่อจ่ายเงินปัญผลให้ผู้ถือหุ้น
17 มิ.ย. 2553

บีทีเอสเร่งล้างขาดทุนสะสม เพื่อจ่ายเงินปัญผลให้ผู้ถือหุ้น
ราคาหุ้นบีทีเอสบี กรุ๊ป โฮลดิ้งส์ (BTS) บวกต่อเป็นวันที่สอง 3% วันนี้รับข่าวดีเรื่องคณะกรรมการมีมติงดการจ่ายเงินปันผลสำหรับผลการดำเนินงานสำหรับรอบปีบัญชีสิ้นสุดวันที่ 31มี.ค.2553 เพราะยังมีขาดทุนสะสมจำนวน    4,211 ล้านบาท แต่จะพยายามล้างขาดทุนให้หมด เพื่อจ่ายเงินปันผลระหว่างกาลปีนี้ให้แก่ผู้ถือหุ้นให้ได้
ส่วนการล้างขาดทุนสะสมบริษัทพิจารณาใช้ทั้งสามวิธีคือ 1.จะมีการลดทุนจดทะเบียน 2.นำเงินปันผลจากบริษัทย่อยต่างๆ  (3) กำไรจากการดำเนินงาน ภายหลังเข้าไปซื้อหุ้นเกือบทั้งหมดในกิจการรถไฟฟ้าบีทีเอสและมีการลงทุนโครงการพัฒนาอสังหาริมทรัพย์หลายโครงการ 
ทั้งนี้ ผลขาดทุนสะสม4,211 ล้านบาท เป็นผลขาดทุนสะสมมาจากปีก่อน ๆ อันเกิดจากผลขาดทุนจากอัตราแลกเปลี่ยน การสำรองเผื่อหนี้สงสัยจะสูญ และการสำรองเผื่อการด้อยค่าของสินทรัพย์ 
ราคาหุ้น BTS  ปัจจุบันซื้อขายแถว 0.68 บาท บวก0.02 บาทหรือ3.03%หลังจากวันก่อนปรับตัวขึ้นมา 4%เศษ แม้ว่าจะมีหุ้นเพิ่มทุนจำนวนมากเข้ามาซื้อขายวันแรกก็ตาม และราคาเพิ่มทุนที่ 0.61 บาท แถมใบสำคัญแสดงสิทธิซื้อหุเน(วอร์แรนต์)ด้วย